***Salvador*** er en amerikansk dramafilm fra 1986 som er både skrevet, produsert og regissert av Oliver Stone. Hovedrollen spilles av James Woods, mens sentrale biroller spilles av James Belushi, Michael Murphy, John Savage og Elpidia Carrillo. Filmens handling er lagt til borgerkrigen i El Salvador på begynnelsen av 1980-tallet, der en amerikansk journalist reiser ned for å avdekke grusomhetene. Handlingen er basert på opplevelsene til den amerikanske journalisten Richard Boyle (som forøvrig var med å skrive filmens manus).

Filmen er gjennomgående kritisk til den USA-støttede siden i konflikten og går forholdsvis lang i å beskylde de konservative kreftene i USA for å ha forårsaket grusomhetene i El Salvador på 1980-tallet. Den ble av flere tolket som Oliver Stones personlige angrep på USAs kyniske Mellom-Amerika-politikk.

*Salvador* ble godt mottatt av kritikerne, men ble ingen publikumssuksess i USA. Filmen ble nominert til Oscar for beste manus og beste mannlige hovedrolle.

Handling
--------

Den sjuskete fotografen Richard Boyle (James Woods) sliter med det meste. Han har økonomiske problemer, kona reiser fra ham, og ingen vil ansette ham som fotograf. Med egne penger og kameraten Dr. Rock (James Belushi) reiser han til konfliktfylte El Salvador for å treffe sin eks-kjæreste og å tjene noen kroner på bildene han tar. Den politiske situasjonen er ekstremt betent, og Richard blir snart revet med. Han treffer en annen krigsjournalist (John Savage) og sammen drar de rundt for å dekke krigshandlingene. De klarer å ta noen enestående bilder der de militære bomber sivile innbyggere. Men i angrepet blir John drept, og Richard får bildene for å dra hjem og vise dem for hele verden. Hjemreisen blir imidlertid meget vanskelig.

Om filmen
---------

Anmeldere
*Salvador* ble godt mottatt av anmelderne og har fått så mye som 91% på Rotten Tomatoes (juni 2011). Den amerikanske filmkritikeren Roger Ebert gav den tre av fire stjerner og skrev: «"Salvador" is long and disjointed and tries to tell too many stories. A scene where Woods debates policy with the U.S. officials sounds tacked on, as if the director and co-writer, Oliver Stone, was afraid of not making his point. But the heart of the movie is fascinating. And the heart consists of Woods and Belushi, two losers set adrift in a world they never made, trying to play games by everybody else's rules».

Anmelderen på den norske filmnettstedet CINERAMA gav den terningkast seks i 2004 og skrev blant annet følgende: «Etter mitt syn er dette en av Oliver Stones aller beste filmer. Det er ypperlige skuespillere i alle roller, ned til den minste statist. Alle virker rett i rollene sine. Krigsscene er nærmest dokumentariske med Oliver Stones håndholdte kamera, som senere ble et varemerke for mannen. Farger og lys gjør at du nesten lukter og føler de svette kroppene som veksler mellom El Salvadors natteliv og de eksplosive krigssituasjonene».

Popularitet
Filmen ble ingen publikumssuksess i USA, hvor den kun innbrakte $1,5 millioner. Filmens produksjonskostnader var på ca $4,5 millioner.

Innspilling
Det var mye problemer under innspillingen av filmen. Den hadde et minimalt budsjett, flere av skuespillerne kranglet, og en av fotografene holdt filmrullene som gisler til han ble betalt. En av rådgiverne på filmen ble drept da han var i El Salvador på research. I tillegg så hatet James Woods den virkelige Richard Boyle som var med som medforfatter. Og en gang under innspillingen stakk han av, til Oliver Stones store frustrasjon.

Historisk bakgrunn
I 1980 gjorde bøndene (Sandinistene) i El Salvador opprør mot det mektige militærstyret i landet, de flyktet opp i fjellene og planla og styrte sin geriljakrig derfra. USA finansierte militæret i landet, og for å legitimere dette kalte de bøndene for kommunistiske revolusjonære. På denne tiden var USA fortsatt meget oppsatt på å bekjempe det de anså som kommunisme og var villig til å gå langt får å oppnå målet. Kommunistene skulle ikke komme til makten i USAs naboland for enhver pris. Denne holdningen styrket seg etter at Ronald Reagan kom til makten i 1981.

Da fire amerikanske hjelpearbeidere, tre av dem nonner, blir voldtatt og drept stopper den amerikanske ambassadøren all militær hjelp til El Salvadors tropper, noe som åpner et vindu for geriljaen. De starter en offensiv som leder til klimakset i filmen, nemlig slaget i Santa Ana, der enda flere uskyldige blir drept. Ambassadøren starter igjen CIAs forsyninger til troppene, og geriljaen blir knust. Drapet på de fire kvinnene ble "etterforsket" av myndighetene, men ambassadøren nekter å lyve om hva som hendte. De fire ble myrdet av USA støttede tropper, noe som USA ville dekke over for enhver pris. Ambassadøren ble senere sparket.

Rollebesetning
--------------

* James Woods : Richard Boyle
* James Belushi : Doctor Rock
* Michael Murphy : Ambassador Thomas Kelly
* John Savage : John Cassady
* Elpidia Carrillo : María
* Tony Plana : Maximiliano Casanova
* Colby Chester : Jack Morgan
* Cynthia Gibb : Cathy Moore
* Will MacMillan : Col. Bentley Hyde Sr
* Valerie Wildman : Pauline Axelrod
* José Carlos Ruiz : Erzbischof Romero
* Jorge Luke : Col. Julio Figueroa

Referanser
----------

1. ↑  «Arkivert kopi». Arkivert fra originalen 16. juli 2011. Besøkt 21. juni 2011.
2. ↑  New York Times - Salvador (5.3.1986)
3. ↑  Dagbladet - film (7.11.1997)
4. 1 2
5. ↑
6. ↑
7. ↑  «Ebert, Roger - Salvador (1986)». Arkivert fra originalen 6. juni 2011. Besøkt 21. juni 2011.
8. ↑  «CINERAMA – Salvador (26.8.2004)». Arkivert fra originalen 22. november 2012. Besøkt 21. juni 2011.
9. ↑

Eksterne lenker
---------------

* (en) *Salvador* på Internet Movie Database Rediger på Wikidata

* (no) *Salvador* hos Filmfront Rediger på Wikidata

* (sv) *Salvador* i Svensk Filmdatabas Rediger på Wikidata

* (da) *Salvador* i Danmark Nationale Filminstitut Rediger på Wikidata

* (en) *Salvador* på AllMovie Rediger på Wikidata

* (fr) *Salvador* på Allociné Rediger på Wikidata

* (nl) *Salvador* på MovieMeter Rediger på Wikidata

* (en) *Salvador* på Turner Classic Movies Rediger på Wikidata

* (en) *Salvador* på Rotten Tomatoes Rediger på Wikidata

* (en) *Salvador* på Box Office Mojo Rediger på Wikidata

Portal: Film


| * v
* d
* r
Filmer regissert av Oliver Stone |
| --- |
| 1970-tallet | 
* *Seizure*

 |
| 1980-tallet | 
* *The Hand* (1981)
* *Salvador* (1986)
* *Platoon* (1986)
* *Wall Street* (1987)
* *Talk Radio* (1988)
* *Født 4. juli* (1989)

 |
| 1990-tallet | 
* *The Doors* (1991)
* *J.F.K. – saken fortsetter* (1991)
* *Mellom himmel og jord* (1993)
* *Natural Born Killers* (1994)
* *Nixon* (1995)
* *U Turn* (1997)
* *Any Given Sunday* (1999)

 |
| 2000-tallet | 
* *Comandante* (2003)
* *Alexander* (2004)
* *World Trade Center* (2006)
* *W.* (2008)
* *South of the Border* (2009)

 |
| 2010-tallet | 
* *Wall Street: Money Never Sleeps* (2010)
* *Savages* (2012)

 |

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND
 |